
Številka: 012-0004/2022-22
Datum:   26.3.2025

Z  A P I S N I K


6. dopisne seje Občinskega sveta Občine Mokronog-Trebelno, ki je bila izvedena z glasovanjem po elektronski pošti z glasovnico, in sicer od ponedeljka, 24.3.2025 do torka, 25.3.2025, do 14. ure.

Ugotovitev sklepčnosti: po elektronski pošti in preko spletne strani so bili obveščeni in prejeli gradivo vsi člani Občinskega sveta. 
Skladno z 21. členom Poslovnika Občinskega sveta Občine Mokronog-Trebelno (Uradno glasilo e-občina, št. 6/18), je bilo ugotovljeno, da je dopisna seja sklepčna, »če je bilo vabilo poslano vsem članom sveta, od katerih jih je osebno vročitev potrdilo več kot polovica. Šteje se, da so osebno vročitev potrdili člani, ki so glasovali.« 

Do torka, 25.3.2025 je do 14. ure glasovalo in glasovnice oddalo 9 članov Občinskega sveta: Snežka Bizjak, Zvonko Muhič, Gregor Škoporc, Denis Šantej, Matija Kovačič, Mojca Zaplatar, Martin Hren, Tamara Vavtar Žibert in Marjan Starič , kar pomeni, da je glasovalo več kot polovica članov Občinskega sveta.


Obrazložitev sklica in izvedbe dopisne seje: 

V skladu z veljavno zakonodajo direktorjem/ravnateljem (v nadaljevanje: ravnatelji) pripada del plače za redno delovno uspešnost za leto 2024, ki se bo izplačal v letu 2025, na podlagi poslovnega poročila za leto 2024 in po izvedenem postopku ugotavljanja redne delovne uspešnosti ravnateljev za leto 2024 v skladu s Pravilnikom o merilih za ugotavljanje delovne uspešnosti direktorjev s področja šolstva (Ur. List RS, št. 81/06, 22/08, 39/08 – popr., 104/09, 4/10, 6/12 in 28/21).
Postopek ugotavljanja delovne uspešnosti ravnatelja za leto 2024 se izvede na enak način kot v preteklih letih. Sredstva za delovno uspešnost ravnateljev se izračunajo in izkazujejo ločeno od sredstev za redno delovno uspešnost javnih uslužbencev iz drugih plačnih skupin. Za ravnatelje se nameni najmanj 2% letnih sredstev za osnovne plače ravnateljev, oziroma, če so za to izpolnjeni pogoji, do največ 5% letnih sredstev za osnovne plače ravnateljev.
V skladu z v letu 2024 veljavnim tretjim odstavkom 22. a člena ZSPJS višino plače za redno delovno uspešnost ravnateljev določi organ, pristojen za njihovo imenovanje. Svet zavoda določi, koliko odstotkov osnovne plače ravnateljev v letu 2024, se nameni za njihovo delovno uspešnost. Ministrstvo bo zavodom zagotovilo sredstva za izplačilo delovne uspešnosti ravnateljev v skladu z odločitvijo sveta zavoda.
Ustanovitelj izda soglasje za izplačilo dela plače za delovno uspešnost najpozneje v 30 dneh po prejemu vloge za izdajo soglasja. Če ustanovitelj soglasja v 30 dneh od prejema popolne vloge ne izda oziroma njegove izdaje ne zavrne, se šteje, da je soglasje dano.

21. člen Poslovnika Občinskega sveta Občine Mokronog-Trebelno: »Dopisna seja se lahko opravi, kadar ni pogojev za sklic izredne seje sveta. Na dopisni seji ni mogoče odločati o proračunu in zaključnem računu občine, o splošnih aktih, s katerimi se v skladu z zakonom predpisujejo občinski davki in druge dajatve ter o zadevah, iz katerih izhajajo finančne obveznosti občine. Dopisna seja se opravi na podlagi elektronsko vročenega vabila s priloženim gradivom ter predlogom sklepa, ki naj se sprejme, ter z glasovanjem po elektronski pošti. Glede na način izvedbe dopisne seje mora sklic seje vsebovati rok trajanja dopisne seje (točen datum in čas trajanja seje, to je do katere ure se šteje trajanje seje). Dopisna seja je sklepčna, če je bilo vabilo poslano vsem članom sveta, od katerih jih je osebno vročitev potrdilo več kot polovica. Šteje se, da so osebno vročitev potrdili člani, ki so glasovali.

Predlog sklepa, ki je predložen na dopisno sejo, je sprejet, če je za sklep glasovala večina vseh članov sveta.
O dopisni seji sveta se vodi zapisnik, v katerem mora biti navedeno: število članov sveta, ki jim je bilo vročeno gradivo, seznam članov sveta, ki so glasovali, poimensko, koliko članov sveta je glasovalo za predlog in koliko proti predlogu, rezultat glasovanja in sklepi, ki so bili sprejeti. Zapisnik o dopisni seji svet potrdi na prvi naslednji redni seji.«

DNEVNI RED:

1. Soglasje k redni delovni uspešnosti:
· ravnateljice javnega zavoda Osnovna šola Mokronog za leto 2024
· direktoric javnega zavoda Center za izobraževanje in kulturo Trebnje za leto 2024

K 1. točki: 
Soglasje k redni delovni uspešnosti ravnateljice javnega zavoda Osnovna šola Mokronog za leto 2024 in direktoric javnega zavoda Center za izobraževanje in kulturo Trebnje za leto 2024
V skladu z v letu 2024 veljavnim tretjim odstavkom 22. a člena ZSPJS višino plače za redno delovno uspešnost ravnateljev določi organ, pristojen za njihovo imenovanje. Svet zavoda določi, koliko odstotkov osnovne plače ravnateljev v letu 2024, se nameni za njihovo delovno uspešnost. Ministrstvo bo zavodom zagotovilo sredstva za izplačilo delovne uspešnosti ravnateljev v skladu z odločitvijo sveta zavoda.
Ustanovitelj izda soglasje za izplačilo dela plače za delovno uspešnost najpozneje v 30 dneh po prejemu vloge za izdajo soglasja. Če ustanovitelj soglasja v 30 dneh od prejema popolne vloge ne izda oziroma njegove izdaje ne zavrne, se šteje, da je soglasje dano.
Delovno uspešnost ravnateljice OŠ Mokronog je obravnaval svet zavoda OŠ Mokronog na seji dne 27. 2. 2025 in določil s sklepom delovno uspešnost v višini 5% mase sredstev osnovne plače ravnateljice v obdobju od januarja do decembra 2024, kar pomeni 2.300,43 EUR bruto. 
K vlogi je priložen sklep in točkovanje po predpisanih merilih za ugotavljanje redne delovne uspešnosti ravnateljev za leto 2024. Ker se je v preteklem letu spreminjala plačna lestvica in plačni razred ravnateljice, so priloženi trije izračuni delovne uspešnosti. Sredstva za delovno uspešnost ravnateljice OŠ Mokronog izplačuje pristojno ministrstvo in ne občina.  

Delovno uspešnost direktoric CIK Trebnje je obravnaval Svet zavoda CIK Trebnje na seji dne 25. 2. 2025. S sklepom določena delovno uspešnost v višini 5% mase sredstev osnovne plače direktorice Patricije Pavlič v obdobju od januarja do avgusta 2024 in s sklepom določena delovno uspešnost v višini 5% mase sredstev osnovne plače v.d. direktorice Sabine Tori Selan v obdobju od septembra do decembra 2024, kar pomeni skupno 2.080,79 EUR bruto. Občine ustanoviteljice zagotavljajo 15 % tega zneska, ki predstavljajo stroške dela direktorice za Galerijo likovnih samorastnikov. Od tega deleža Občina Mokronog-Trebelno zagotavlja sredstva v ustanoviteljskem deležu 15,78 % (57,18 EUR). 
Če je v ocenjevalnem obdobju – koledarsko leto 2024 – opravljalo funkcijo direktorja več oseb, je treba oceniti vsakega posameznika posebej, za vsakega posebej izpolniti ocenjevalni list z navedbo, v katerem je opravljal funkcijo.
Predmetno vsebino je dne, 18. 3. 2025 obravnaval tudi že Svet ustanoviteljic JZ CIK Trebnje in nanj podal soglasje.

Glasovnico je oddalo 9 (devet) članov Občinskega sveta, kar pomeni, da je bila 6. dopisna seja sklepčna. 
Za prvi sklep (soglasje k redni delovni uspešnosti ravnateljice OŠ Mokronog) je glasovalo devet (9) članov, od tega dva (2) PROTI in sedem (7) ZA.
Za drugi sklep (soglasje k redni delovni uspešnosti direktoric CIK Trebnje) je glasovalo devet (9) članov, od tega vsi (9) ZA.

Občinski svet Občine Mokronog-Trebelno je na svoji 6. dopisni seji, dne 25.3.2025, sprejel naslednja
SKLEPA:
1. Občinski svet Občine Mokronog-Trebelno podaja soglasje k redni delovni uspešnosti 
· ravnateljice Osnovne šole Mokronog za leto 2024 v višini 5 % mase sredstev osnovne plače ravnateljice v obdobju od januarja do decembra 2024.

Glasovanje: 7 ZA ( glasovalo 9)
Sklep je sprejet.

2. Občinski svet Občine Mokronog-Trebelno podaja soglasje k redni delovni uspešnosti direktoric
· Centra za izobraževanje in kulturo Trebnje za leto 2024, in sicer v višini 5% mase sredstev osnovne plače direktoric v obdobju od januarja do decembra 2024, kar Občina Mokronog-Trebelno zagotavlja v ustanoviteljskem deležu Centra za izobraževanje in kulturo Trebnje od deleža, ki ga zagotavljajo Občine ustanoviteljice za stroške dela direktorice.
[bookmark: _GoBack]Glasovanje: 9 ZA ( glasovalo 9)
Sklep je sprejet.


Zapisala:
Mateja Vrabec 

								          mag. Franc Glušič
                                                    župan

